
Bio se povukao da se spremi za svečani spomen 
na dva znamenita događaja: na šesnajstu godinu svo- 
ga krunisanja i na desetu znamenitoga lateranskoga 
ugovora. Pripremao je osobitom radosti i naročitom 
pomnjom svoj govor što će ga reći . . . Možda po- 
sljednji puta . . . Čutio je kako mu opadaju sile iza 
oduže teže bolesti u ovim visokim godinama ... 
Htio je iskoristiti nastupilo olakšanje . . . Ali, Bo- 
žjoj se providnosti svidjelo drugačije . . . Ponovilo 
se opet jače pogoršanje . . . Na žalost — posljednji 
puta. Sveti Otac primio je zadnje sakramente, bla- 
goslovio prisutne, molio za mir u svijetu, nazvao 
sveto ime Isusovo — i predao Gospodinu plemenitu 
svoju dušu uoči velikih svečanosti. 

Imao je 11. veljače 1939. da prima visoke od- 
ličnike svijeta kao vrhovni poglavar Crkve. Mjesto 
toga slavlja na zemlji, prima milosrdni nebeski Otac 
njega, slugu svoga dobroga i vjernoga, u svoje slav- 
lje na nebu. 

Sv. Otac moli, radi i trpi za čitavoga svoga živ- 
ljenja do posljednjega časa. Iza rada i strpljivoga 
bola oprašta se u molitvi s ovim svijetom. Na Božji 
poziv prelazi jednako pouzdano u drugi, bolji, vječ- 
ni život. — Mi žalimo za njim, ali zapravo žalimo 
sebe, jer smo izgubili dobroga i miloga Oca — Bož- 
jega Namjesnika na zemlji. Ne žalimo Njega, jer 
smo uvjereni da Njega čeka beskrajna milost Bož- 
ja, a i zaslužena nagrada za velika njegova i odlična 
djela na zemlji. 

Nebrvjene su ispisane stranice o neumrlom Papi Piju XI. 
rođenom: Achille Ratti. Čitav se svijet, ne samo katolički, još 
i danas natječe da mu barem sada, iza smrti, izreče svoje toplo 
priznanje i duboku zahvalnost, Savjest se probudila i u onima, 
koji su u načelu protiv Krista, Crkve i Papinstva. U ovoj po- 
stojanoj svjetskoj krizi mora da priznadu, kako bi bilo svijetu 
drugojačije lice i naličje, kad bi se bilo posluhnulo Pija XI. i 
časne njegove prethodnike, 

Istina, pravda i ljubav — osnovice ljudskoga društva; mir 
i blagostanje — ideali čovječanstva; duhovna sreća i nestanak 
bijede — jedina želja zapostavljenih, odbačenih, pogaženih 
ljudskih srdaca: sve to i više uživao bi u znatnom dijelu svaki 
pojedinac da su ljudi slušali tople vapaje nemoćnoga starca u 
Vatikanu Pija XI. Ali tada za Njegova zastupnika nije bilo 
mjesta čak ni u — Ligi naroda! 

Iza smrti čitamo kako su jednodušni nesamo Chamberlain 
i Mussolini, već i Herriot i Ribbentrop, da Roosvelta, Smitha 
it. d. ine spominjemo: čitamo kako prijatelj i protivnik ri- 
mokatoličke Crkve izdiže dubinu i visinu, plemenštinu i po- 
žrtvovnost Pija XI. Što više! Vođi svjetovne politike, kao i 
pretstavnici savremene kulture, izriču naročito i svoje udiv- 
ljenje istoj rimokatoličkoj Crkvi, jer ona stvara inkarnacije, 
žive uzore božanskih ideja, što ih uči, čuva i brani ova bez- 
uvjetno jedina savršena i uzvišena religija. 

Što je zapravo potaklo ponajznamenitije svjetske prvake, 
inače protivnih ideologija, da javno iznose tolike hvale, čast i 
slavu Crkvi i njenom Papi? I to u doba duhovno potresenoga 
i rascjepanoga čovječanstva u obje hemisfere svijeta! 


Istina, daroviti Achille Ratti bio je već poznat kao pro- 
fesor i učenjak, kao enciklopedijski verzirani i radini biblio- 
tekar_ Ambrozijanske (u Milanu) i Vatikanske (u Rimu) Bi- 
blioteke. Znalo se da je kao apostolski vizitator (1918) u Var- 
šavi, zatim i kao poljski apostolski nuncij (1919) došao na glas 
nesamo sa svoje pobožnosti već i kao uman i okretan diplomat. 
Zabilježeno je i to da se istakao kao nadbiskup i kardinal (1921) 
u Milanu radi naročite svoje brige i velikoga takta u svom nat- 
pastirskom djelovanju. Brzo je ostavio to mjesto, jer je radi 
smrti svoga časnoga prethodnika Benedikta XV. (t 22. I. 1922) 
morao da ode u Konklave, koji je neočekivano njega izabrao 

Papom. Okrunjen je 12. veljače 1922: imenom Pijo XI. Po- 
duzetni smioni turist na ponajviše evropske vrhunce — po- 
staje kormilarom Petrove lađe na teško uzburkanom moru, Ma- 
lo iza ubojitoga svjetskoga rata, U kaosu svijeta kao iza Wa- 
terloa 1815, U općenitom nezadovoljstvu što ga iskorišćavaju 
Marksovi i Lenjinovi epigoni uz ostale mračne sile. 

Križ što ga je u obliku Tiare primio Pijo XI. da ga nosi, 
nerazmjerno je golem u ovo neobično teško doba i za umnoga 
i plemenitoga Achille-a Ratti. Pijo XI. nosi ga 17 godina, a da 
ne klone pod njim. Naprotiv mu baš sama smrt pronosi slavu 
i donosi priznanje cijeloga svijeta — unatoč Loži, Mexiku i 
Moskvi. Kako da objasnimo ovu neospornu činjenicu? 

Rasvjetljuje ju sam Sv. Otac u govoru francuskom ho- 
dočašću 30. IV. 1923. u povodu beatifikacije sv. Tereze Maloga 
Isusa. On iznosi o blaženoj Tereziji i ovu misao: »Tereza, zvijez- 
da, u zrakama svojim nosi Crkvi lijek protiv zalašto 
muče naše doba...« Njena je pouka: »Ugoditi Bogu, 
ljubiti Boga vršeći— Njegovu volju. »I u buci 
svijeta« dodaje sv. Otac »i u tišini samostana, svi smo spo- 
sobni zato da Njemu prikažemo: bogati mir srca, dušu punu 
iskrenih osjećaja i da se vježbamo u svetom predanju 
u Njegovu svetu volju!« (Appel aux Ames Petites p. 35). 

Pijo XI. osobiti poznavalac crkvene povijesti i prava, 
muž širokoga općega intelektualnoga horizonta i velikoga is- 
kustva, zagledao je u srž našega, kako vele »velikoga doba«. 
Konstatirao je jedino ispravnu diagnozu, da se zapravo radi 
o velikom bolesniku, koji ima svega, jedino mu nedostaje du- 
ševnoga mira. Onoga mira što ga je donio Isus Krist i o kom 
pjevaju anđeli nad njegovim jaslicama: »Slava Bogu na visini, 
i na zemlji mir ljudima dobre volje« (Luka 2, 14.). Zato Pijo 
XI. već u prvoj svojoj enciklici »Urbi arcano Dei« g. 1922. ističe 
kao naročiti svoj životni cilj »Pax Christi in regno Christi« pro- 
tiv savremenih lutanja ljudskog društva u pravu i moralu. Ju- 
bilejsku godinu svršava sv. Otac naročitom svetkovinom »Kri- 
sta Kralja Slave«. Duboku misao ove svetkovine za pojedinca 
i za cijelo ljudsko društvo tumači on i u znamenitoj enciklici 
>Quas primas« 11. X. 1925. Tu iznosi i dvije spoljašnje ka- 
rakteristike savremenoga doba, dijametralno oprečne velikoj 
ideji »Mira Kristova u Kraljevstvu Kristovu«. To je, prvo: 
zemaljština, zemaljski duh svijeta = Sekularizam: koji 

traži u ovom sekulu (življenju) jedini svoj cilj i zadatak. Zato 
je glavno organizacija ljudi (društvo) u državi. Država je 
»bog«. Otud izviru: materijalizam, imperijalizam, boljševizam 
(»ničevo«), ekstremni nacijonalizam. Naravno: jer, po seku- 
larizmu, kako reče Nietsche: »Bog je mrtav«. Izvor iz seku- 
larizma kao životnoga načela iznosi drugi princip savreme- 
noga društva: svjetovnjaštvo = laicizam, svjetovni 
duh u ljudskom društvu. Zapravo praktična primjena pred- 
njega načela: izživljavati život bez ikakova obzira na Boga, 
bez utjecaja Božjih načela u zakonima. Dakle potpuna laici- 
zacija društva. Zato: treba križ baciti iz škole i sudnice, 
nauk o vjeri iz obučavanja u školi, Crkvi oteti zemaljska do- 
bra, napadati na Kler i Papu, stvarati nacijonalne crkve itd, 

Kamo vodi ekstremni nacijonalizam ili apsolutni impe- 
rijalizam: gledamo mi danas u Evropi i Aziji na svoje oči, 
kako ga je sv. Otac Pijo XI. gledao u duhu g. 1922 ili 1925, 
kad je pisao ove svoje monumentalne enciklike. Još je za vre- 
mena želio upozoriti svijet na kobne dane, ako ne potraže mir 
Kristov u Kraljevstvu Kristovu. Enciklike: O kršćanskom od- 
goju mladeži (1929), >Casti connubii«, o kršćanskom braku 
(1930), »Quadragesimo anno«, o socijalnim i materijalnim pita- 
njima po načelima Evanđelja (1931), »Divini Redemptoris« pro- 
tiv komunizma, »Mit brennender Sorge« protiv nesretne i pot- 
puno neznanstvene teorije o rasama i t. d. Sve su to zapravo 
detaljno izrađene pojedinačne istine iz misli vodilje Pija XI. 
»Mir Kristov u Kraljevstvu Kristovu«. 

Dakako da Sv. Otac ne daje samo načela, već iznosi i po- 
magala kako da se ta načela provedu u življenju. Zato ističe 
u prvom redu Presvetu Euharistiju vječno nepresušno 
vrelo duhovnoga življenja i napredovanja, i potiče na Euharis- 
tičke Kongrese kao i na štovanje Presvetoga SrcalIsu- 
sova. Brine se za pravi uzgoj i savremenu izobrazbu s v e- 
ćčenstva. 

Da spriječi potpunu laicizaciju društva, spominje se neka- 
današnjih vjekova kad su svjetovnjaci živo i aktivno sudjelovali 
u crkvenom životu i stvara »Katoličku Akciju«. Ona 
treba da i u novom doba kreira kršćanskim duhom zadahnute 
svjetovnjake, da ih bliže poveže sa duhovnim pastirom i da 
mu bude uz njegovo vodstvo na pomoć, kako bi se opet uveo 
Kristov duh u kršćansku općinu i u njoj se podržavao, Mje- 

sto laičke države neka se uzgoji Katolički lajikat, neka se oku- 
pe svjetovnjaci da budu apostoli svojih porodica i svoje oko- 
line, ne bi li opet Kristov duh prožimao ljudsko društvo. To 
bi zapravo bilo praktično izgrađivanje i provođenje Mira Kri- 
stova u Kraljevstvu Kristovu. Jer svaka pojedina porodica, sva- 
ki pojedini katolik i kršćanin trebali bi da budu članovi Kra- 
ljevstva Kristova. Dašto i životom, nesamo po imenu. Čitavim 
svojim djelovanjem, a nesamo po zapisanom članstvu. Punim 
srcem kršćanske pravednosti i ljubavi, koja će od mnogih čla- 
nova stvoriti jedno srce i jednu dušu — punu iskrenih i ple- 
menitih djelovnih osjećaja prema bližnjemu i dušu potpuno 
predanu u Božju volju. 

Brojne enciklike sv. Oca Pija XI. za svaku prigodu ljud- 
skoga života: njegovo živo sudjelovanje sa javnim životom svi- 
jeta; njegov drhtaj i njegova briga da bi se pomoglo svakom 
čovjeku: i vjernom i nevjernom, plemenitom mužu i okorje- 
lom pakosniku, kršćaninu i nekrštenom; njegovo živo nasto- 
janje da bez ikakova ličnoga interesa, bez ikakove materijalne 
koristi za Crkvu postojano vapije i moli državnike i zemalj- 
ske glavare za pomoć cijelomu čovječanstvu, za duhovni mir i 
materijalno spokojstvo milijuna ljudi; njegova apsolutna 
objektivnost i u oštrini osnovana na toploj kršćanskoj ljubavi; 
njegove efektivne materijalne žrtve za ove ideale svečovjeka; 
taj veliki Kristov duh u Piju XI. — taj duh doista kršćanski i 
apostolski pribavio je njemu općenito poštovanje i ovjekovječio 
mu ime u ljudskoj povijesti. 

Rad sv. Oca Pija XI. oćutio se na dvorovima i u diplo- 
macijama katoličkim, kršćanskim i nekršćanskim. Jednako su 
njegovo praktično djelovanje zapazili u zarobljenoj Ruslji, u 
razorenoj Španiji, u nesretnoj Kini i Mexiku. j 
: Možda nije nikad i nigdje odjeknula riječ Božja »Kra- 
ljevstvo moje nije od ovoga svijeta«, kao što je zadivila svijet, 
kad se Pijo XI. za volju Božjeg mira g. 1929. lateranskim ugo- 
vorom odrekao hiljadugodišnje »Papinske države« i zadovoljio 
se »Vatikanom«, jednim kutićem Grada da bude »vječni Rim!« 
Odriče se veliki Papa Pijo XI. svjetovne države, da se Jakše 
održi duhovna Crkva, Kraljevstvo Kristovo, da se spasi nezavis- 
nost duhovnih dobara Kristova društva, da se savršenije razvija 
duhovna kultura kršćanstva, Sv. Otac Pijo XI, ugleda se u sv. 
Franju Asiškoga, kad je ono na neopravdani očev prigovor od- 


bacio svomu ocu i haljine — da uzmogne lakše zazivati Boga 
— svojim Ocem! 

Pijo XI. dostojno je nastavio pastirsko i misijsko djelo- 
vanje Papinstva, naročito svojih neposrednih prethodnika. Za 
najnovije doba čovječanstva trebalo je tražiti i utirati nove 
staze, da većini ljudi zadnjih — recimo — osamdeset godina 
ne presahnu vazda živi izvori Kristova otkupljenja. Pijo XI. 
konkretizirao je novim načinom teorijski i praktički mnoge vječ 
ne kršćanske istine. Pokazao je kako bi trebalo danas u praksi 
provesti XIX. vjekova poznata Kristova načela pravednosti i 
ljubavi prema Bogu i bližnjemu. U Piju XI. kao da je sjedinjen 
veliki duh diplomata Lava XIII. i asketski, samozatajni, skrom- 
ni duh Pija X. Kao i ovi jednako je Pijo XI. učenjak i diplomat, 
kako je i veliki duhovni pastir i učitelj kršćanstva. Socijolog, 
državnik, misionar. Nikomu nametljiv, dok se sagiba do svakoga 
i najnižega i najdaljega. Ni pred kim da uzmakne, svakomu da 
otsječe istinu, ali opet vazda blag i pun Kristove ljubavi. 
Moli, opominje, osuđuje zlo, ali ne proklinje osobe, već moli za 
zalutale. Pravedan ne znajući laske, odrješit a da nije naprasan. 
Vazda otac sviju, raskriljenim rukama čeka, tkogod se odazove 
milosti Božjoj za koju on postojano moli. 

I nas Hrvate milo je primao, kadgod bi došli do njega. I 
ako smo relativno mali narod gledom na stotine milijuna ka- 
toličkoga, a pogotovo svega kršćanskoga svijeta. Znao je i na- 
žu slavnu i žalosnu povijest. Očinski se brinuo i za naše pri- 
like i neprilike. Iskreno je žalio kad nije uspjelo provesti već 
gotovi ugovor, koji bi bio koristan i pravedan za naše crkvene 
potrebe. 

I taj Sveti Otac naš — ostavio nas po Božjem određenju. 
Ponosimo se s Njim, jer je nesamo njegov život, već i sama 
smrt Njegova postala Crkvi na korist, Bogu na slavu, Ponosni 
smo nanj, jer je bio muž doista duhom i srcem velik. Pravi sa- 
vremeni nasljednik sv. Petra, dostojan namjesnik Kristov na ze- 
lji, uistinu i lično autoritativni vrhovni učitelj i pastir Crkve 
Kristove. On nije samo naučavao, već je i do krajnih granice 
proveo u životu riječ Gospodinovu: »Ako hoćeš da uđeš u ži- 
vot — uzmi Križ svoj i slijedi mene!« 

. Sv, Otac Pijo XI. časno je nosio križ svoj — sve do onoga 
časa, dok je duhom svojim sreo Gospodina Isusa Krista i po- 
zdravio ga: »Mir . . .« »Isuse« . ...! Dr. Barac Fran. 

Točno prema crkvenim propisima sastao se zbor kardinala 
4 ožujka u Conclave da bira novoga Papu. Neobično je, što 
su došli svi do jednoga. Njih 62, a toliki u poodmaklim godi- 
nama i slaba zdravlja, neki čak iz Amerike. Neočekivano je, da 
je izbor svršen već 2. ožujka. Izvanredno je rijetko, da je biran 
tajnik bivšega Pape, jednako kao i to da je izabran rođeni Rim- 
ljanin: Njegova Uzoritost kardinal kamerlengo Eugenij 
Pacelli, koji je uzeo ime Pijo XII. : 
Mi znamo da jedini vječni Gospodar života i smrti 
načno odlučuje o krupnim događajima ljudske povijesti. =a 
gotovo u Crkvi Kristovoj, kojoj je obećao da će s njome biti 
do konca svijeta i da je ne će nadvladati ni vrata paklena. Ali 
je riječ Božja i to, kako su nedokučljivi sudovi Njegovi i ne- 
istražljivi putovi Njegovi. I kako Gospodin ne rijetko u 
trebljava slabo i neugledno da proizvede golemo i PGO. 
Zato je naša radost prirodna, a naše suđenje na ljudsku, 
kad se veselimo što je biran za Petrova nasljednika jedan od 
najuglednijih i najpoznatijih kardinala, višegodišnji revni su- 
radnik blago pokojnoga Svetoga Oca Pija XI. Za naš ne od- 
već duboki ljudski um mnogo je pristupačnije, za našu straš- 
ljivu ćud mnogo je utješnije što je Providnost Božja odabrala 
za svoga Namjesnika na zemlji baš Njegovu Uzoritost kardi- 
nala Pacellia, poznatoga uvaženoga suradnika kardinala Gaspa- 
rria, napose i na Kodeksu kanonskog prava, umnoga i i 
rasloga nekoć apostolskoga Nuncija u Miinchenu i ii geek 
godi što je Papom postao odličan kardinal, kojega je neza- 


boravni Sv. Otac Pijo XI. šiljao kao svoga legata na uvažene 


svjet. euharistijske kongrese u Buenos Aires i Budimpeštu, ili 
po drugim zadaćama u Ujedinjene američke države i u selam 
cusku. Mi se ponosimo što Svetom Stolicom upravlja iskusni 
diplomat i poliglot, učenjak i odličan govornik, Opet sve ove 
i druge osobitosti uzoritoga kardinala Pacelli, potrebne i korisne 

za najvišu crkvenu službu kruni naročito odličje, kad se zna, 
da je on bio i jest strogo crkveni i duhovan čovjek, izvanredno 
pobožan svečenik." 
Crkvena povijest uči nas da je Gospodin odabirao za izvan- 
redno doba znamenite muževe na pr. Leona Velikoga, Gr- 
Sura VII, Inocenta III, i t. d. Sudimo zato, jer su bili potrebni 
svojem vremenu, kao što su gotovo nužni bili našem doba: 
Lav NIL, Pijo X., Benedikt XV. Pijo XI. Zato hvalimo 
Gospodinu i radujemo se što je za sadašnje izvanredno teške 
prilike, za ovu neobičnu dramatski uzburkanu epohu odabrao 
iza Pija XL baš njegova učenika i pomagača Pija XII. Molimo 
se Gospodinu i ufamo se u Njegovu veliku milost, da će po- 
moći Svetoga Oca, kako bi mogao potpuno ispuniti zadaću, koju 
je Gospodin naročito njemu namijenio. 

Na ljudsku — sigurno je da naša velika, ali i moralno de- 
fektna epoha, treba baš sada u vrijeme kolektivizma — jakih, 
velikih, umnih ličnosti i na crkvenim visokim položajima. Toli- 
kim nesamo >velikim« svjetskim ljudima, već i pravim homun- 
culusima ne imponira nevidljivi Sin Božji Isus Krist. Oni hoće 
da gledaju u reprezentantima Kristove Crkve muževe, u koji- 
ma uistinu i stvarno živi i djeluje Isus Krist, Oni izvan Crkve 
ai golema većina mislioca u Crkvi, hoće da vide kršćanstvo 
nesamo u uzvišenoj teoriji već u dnevnom življenju, u praksi, 
na djelu. Kršćanstvo, koje je u svakom pogledu na savremenoj 
intelektualnoj, moralnoj i socijalnoj visini. Kršćanstvo, koje 
će primjerom svoga življenja i djelovanja uistinu preporađati 
i podizati ovo moralno malaksalo doba, a opet će biti napredno 

gledom na savremenu znanost, umjetnost, tehniku i t, d. 
Opčenita žalost za Pijom XI. i izvan rimokatoličke Crkve, 
a pogotovo u samoj Crkvi, dopušta misao da je savremenicima 
dojadio kruti materijalizam, egoizam i geocentrička uskogrud- 
nost. Nesamo egoizam jadnih siromašnih ljudi — shvaćamo 
još kako tako, kad je to misera contribuens plebs! — već i ego- 
izam onih na vrhovima imutka, moći i izobrazbe, Omrznuo je 
monizam jednako kao i prazne fabule spiritizma, teozofije, ma- 


sonerije, magije. Čini se da različne forme savremenog mark- 


Rima a je vrijedno napose spomenuti i to, što ističe L' Osservatore 
h\ , herojski rad 

svoga predragoga Kardinala Državnog Tajnika« o prego 

Konkordata s Jugoslavijom« (Kat. List, 1939. br. 10. str. TAJo ale 

sizma, provođene u Mexiku, Španiji i Ruslji, otrijeznile mnoge 
naivne članove njihovih organizacija. Ili se u njima, iza toliko 
krvarenja i živinskoga uživanja, digla glad za nečim višim i du- 
hovnim. Sigurno je da znatan dio inteligencije kao i priprostoga 
pučanstva hoće, želi i traži pravu čistu istinu bez uvijanja. 
Pravdu potpunu bez skrivačica i domišljate igre riječima. 
Samilost, dobrotu, ljubav — da ne ugasne i po- 
sljednja nada u više vrednote. U čovjeku se probudio čovjek, 
koji hoće da ima i uredan svoj dom, poštenu porodicu, iskre- 
ne susjede, ličnu slobodu na svojem posjedu, u svojoj slobod- 
noj domovini, da je ravnopravan i jednak svomu drugu, bra- 
tu i t. d. Ali taj čovjek traži i više, duhovno, nadzemaljsko — 
jer je iskusio da mu bez onoga Najvišega Bića nema sreće ni 

duševnoga mira. Oteli su mu duhovno, ali ga s time upro- 

pastili moralno. Čovjek ne može da bude bez ovih visokih 

ideala. Ako ih sam u sebi i ne očuva, divi im se i teži za nji- 

ma, kad ih vidi inkarnirane i provedene u životu. To su kao 

svjetionici na uzburkanom moru, kao magnetska igla kormi- 

laru, kao sjevernica zvijezda u mrkloj noći. 

Baš ove visoke ideale donio je čovječanstvu Božanski Spa- 
sitelj. Po brizi i nastojanju da se u rodu ljudskom održe, može 
se raspoznati Kristova ustanova. Da se ovi ideali očuvaju u 
ljudskom rodu, Krist je osnovao Crkvu i postavio Petra za svo- 
ga namjesnika na zemlji. Ako doista te ideale naučava i svi- 
jetom raznosi, onda je Crkva »sama po sebi međ na- 
rodimauzdignutiznameni da k sebi poziva one, koji 
još ne vjeruju, i djecu svoju da utvrdi, kako je vjerovanje što 
ga ispovijedaju osnovano na najčišćem temelju«. (Concil. Va- 
tic. Sess. III. c. 3 D. B. 1794). Tako je bitna zadaća nasljednika 
Petrovih, da te ideale postojano osvjetljavaju i za njih se žrt- 
vuju. 

Intelektualna visina i duhovna katolička dubina Svetoga 
Oca Pija XII. jamče da će uz Božju milost nastaviti veliko 
djelo Pija XI. 

Mi ćemo u odanoj vjernosti i u iskrenoj ljubavi postojano 
moliti za veliku milost, da se plemeniti naš Sveti Otac uzmogne 
žrtvovati Bogu na slavu, Crkvi i svemu čovječanstvu na korist 
— čitavom dušom, doklegod je Božja volja! 


Dr. Barac Fran. 


ARISTOTELOVA NAUKA O DUŠI. 
Dr. Josip Lach. 


SUMMARIUM. 


Magnum momentum philosophiae aristotelicae eiusque influxus 
in philosophlam christianam, necnon progressus studiorum eiusdem Phi- 
losophiae aristotelicae apud magnas nationes commoverunt me ad ver- 
sionem operis Aristotelis IIeoi wwgijs_ simul cum commentario edendam. 

Hoc in opere Aristoteles capite primo dignitatem psychologlae, 
elusque problemata et difficultates in proprlis obiectis perscrutandis 
ostendit; in secundo autem capite elusdem libri sententias philosopho- 


rum varias profert, et sic primum brevem conspectum psychologiae his- 
toricum dedit. 


Duo haec capita, quasi introductoria in ceteram psychologiam hic 
vuna cum commentario invenies, 


Aristotel i kršćanska filozofija. 


Ko je proučavao postanak i razvitak kršćanske filozofije, 
mogao je opaziti, kako se ona organski nastavlja na staru grčku 
filozofiju. Grčki filozofski sistemi bivaju eklektički preuzimani 
od kršćanstva i transformirani novim kršćanskim istinama. Na- 
pose to dolazi do izražaja u problemima, koji se tiču egzistencije 
Božje, naravi Božje, ljudske duše, svrhe čovjeka i OVoga svijeta. 
Grčkom filozofijskom shvaćanju i rješavanju tih problema do- 
davaju kršćanski filozofi svoje novo i Potpunije rješenje, koje 
dobiva potvrdu i u objavljenoj istini. U svom Prvom razvićkuj 
kršćanska filozofija tako je usko Povezana s tumačenjem i 
obranom kršćanskih istina, da ona zapravo niti ne postoji onako 
odjelita od teologije, kako je to u njenom razvitku došlo do 
izražaja u skolastičkoj filozofiji. Filozofijski se Problemi u patri- 
stičkom periodu kršćanske filozofije rješavaju kao usput kod 
obrane ili tumačenja pojedinih kršćanskih istina, 

Patristička filozofija nosi na sebi pečat Plato, Pla 
tonova filozofija bila je glavni izvor iz kojega su crpli sor 
filozofsku mudrost prvi i najveći mislioci ovoga p; lu 

doblja kršćanske filozofije. Dominantan položaj Platonovoj fi 


